Oficiālais Vēstnesis L 284 , 22/10/2002 Lpp. 0007 - 0008



Komisijas Regula (EK) Nr. 1876/2002 (2002. gada 21. oktobris) par pagaidu atļauju jaunam piedevas izmantošanas veidam barībā (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1970. gada 23. novembra Direktīvu 70/524/EEK par barības piedevām [1], kurā jaunākie grozījumi izdarīti ar Regulu (EK) Nr. 1756/2002 [2], un jo īpaši tās 4. pantu, tā kā: (1) Direktīvas 70/524/EEK 9.e panta 1. punktā paredzēts, ka pagaidu atļauju izmantot jaunu piedevu barībā vai jaunu jau atļautas piedevas izmantošanas veidu var dot tad, ja ir izpildīti minētās direktīvas 3.a panta b) līdz e) apakšpunkta nosacījumi un ja, ņemot vērā pieejamos rezultātus, ir iemesls uzskatīt, ka, to izmantojot dzīvnieku ēdināšanā, rodas kādas no minētās direktīvas 2. panta a) apakšpunktā minētajām sekām. Šādu pagaidu atļauju var dot uz laiku līdz četriem gadiem attiecībā uz piedevām, kas norādītas minētās direktīvas C pielikuma II daļā. (2) Ražošanas uzņēmums iesniedza jaunus datus, lai šīs Regulas pielikumā aprakstītā un Direktīvas 70/524/EEK pielikumos ar Nr. 24 uzskaitītā fermentu preparāta atļauju izmantošanas jomu paplašinātu, attiecinot to uz kādu jaunu dzīvnieku kategoriju. Iesniegtās dokumentācijas novērtējums liecina, ka izmantojuma paplašināšanai var dot pagaidu atļauju. (3) Dokumentācijas novērtējums liecina, ka var būt nepieciešamas konkrētas procedūras, lai aizsargātu darba ņēmējus no pielikumā minētās piedevas iedarbības. Tomēr šāda aizsardzība jānodrošina, piemērojot Padomes 1989. gada 12. jūnija Direktīvu 89/391/EEK par tādu pasākumu ieviešanu, kas veicina darba ņēmēju drošības un veselības aizsardzības uzlabošanu darbā [3]. (4) Dzīvnieku ēdināšanas zinātniskā komiteja atbilstoši pielikumā izklāstītajiem nosacījumiem ir sniegusi labvēlīgu atzinumu par fermentu preparāta nekaitīgumu. (5) Šajā regulā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO REGULU. 1. pants Preparātu, kas pieder šīs regulas pielikumā uzskaitīto "Fermentu" grupai, ir atļauts izmantot kā piedevu dzīvnieku ēdināšanā saskaņā ar pielikumā minētajiem nosacījumiem. 2. pants Šī regula stājas spēkā nākamajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 21. oktobrī Komisijas vārdā — Komisijas loceklis David Byrne [1] OV L 270, 14.12.1970., 1. lpp. [2] OV L 265, 3.10.2002., 1. lpp. [3] OV L 183, 29.6.1989., 1. lpp. -------------------------------------------------- PIELIKUMS "Nr. (vai EK Nr.) | Piedeva | Ķīmiskā formula, apraksts | Dzīvnieku suga vai kategorija | Maksimālais vecums | Minimālais saturs | Maksimālais saturs | Citi noteikumi | Atļaujas perioda beigas | Aktivitātes vienības/kg kompleksās barības | Aktivitātes vienības/kg kompleksās barības | Fermenti 24. | Endo-1,4-beta-ksilanāze EK 3.2.1.8. Endo-1,3(4)-beta-glikanāze EK 3.2.1.6. | Endo 1,4-beta-ksilanāzes preparāts un endo-1,3(4)-beta-glikanāze, ko ražo Aspergillus niger(CNCM I-1517); ar minimālo aktivitāti: 28000 QXU/g 140000 QGU/g | Dējējvistas | – | 560 QXU 2800 QGU | – – | 1.Piedevas un premiksa izmantošanas noteikumos norāda glabāšanas temperatūru, glabāšanas laiku un granulēšanas noturīgumu.2.Ieteicamā deva uz kilogramu kompleksās barības:560 QXU,2800 QGU.3.Izmantošanai barības maisījumā, kas bagāts ar polisaharīdiem, kuri nav cietes polisaharīdi (galvenokārt, arabinoksilāniem un betaglikāniem), piemēram, kas satur vairāk nekā 20 % kviešu vai miežu. | 1.10.2006. | --------------------------------------------------